Hof hoor oor Panayiotou-video | Maroela Media
Hof hoor oor Panayiotou-video
Costa Panayiotou ondersteun sy seun Christopher tydens 'n vorige verskyning in die hof (Mei 2016) Foto: ANA
'n Video waarin Christopher Panayiotou homself glo impliseer in die moord op sy vrou, Jayde, is Maandag in die Port Elizabeth-hooggeregshof as toelaatbaar verklaar deur regter Dayalin Chetty.
Dié binneverhoor het gehandel oor die toelaatbaarheid van 'n geheime polisie-operasie waarin Christopher homself glo by die moord op sy onderwyser-vrou betrek.
Daar word beweer Panayiotou het glo die uitsmyter Luthando Siyoni gewerf om mense aan te stel om Jayde te ontvoer en vermoor. Die verdediging het aangevoer Siyoni is geslaan en gedwing om Christopher te impliseer en daarom is dit nie toelaatbaar nie.
Die staat beweer egter daar kan op die beeldmateriaal gesien word hoe Panayiotou Sioyni vir 'n afluistertoestel deursoek. Panayiouto vertel dan glo vir Siyoni dit was veronderstel om soos 'n rooftog te lyk en nie 'n huurmoord nie.
Panayiouto het blykbaar ook vir Siyoni R2 000 gegee en vir hom gesê om sy foon te vernietig sodat die polisie dit nie kon opspoor nie.
Panayioutou en sy medebeskuldigdes, Luthando Siyoni, Zolani Sibeko en Sinethembe Nemembe, staan tereg vir die moord op Jayde in April 2015. Panayiotou word as die vermeende baasbrein agter die moord verhoor.
Panayiotou word ook aangekla vir dwarsboming van die gereg. Jayde se familie was duidelik gelukkig oor die uitspraak.
Lees alle vorige berigte oor die Panayiotou-saak op Maroela Media.
Aarto-werkers staak oor werksure
Só sal Zille se tugverhoor verloop
Ek is vandag so dankbaar dat 'n gebed verhoor is, al die feite moet voor die hof kom en 'n gewetenlose mens sal nie erken hy het dit gedoen, hy sal uitoorlê moet word en dit moet tel. Trots op Regter Chetty dat jy staan vir reg en geregtigheid. Ek sien in al hierdie groot sake waar groot geld op regshulp spandeer word het die Advokate lelike manier om mense los te kry, klim in eerbare mense se karakters in, pleit vir onskuld op al wat 'n mense reg is, pleit op onskuld uit 'n tikfout of spraak fout. Mense… Lees meer »
Adv. Terry Price – hoe slaap jy in die nag?
Hoekom vra jy? Het adv. Price iets met die moord te doen? Andersins doen hy net sy werk soos al die ander advokate.
Ek is so bly om te hoor dat hierdie video toegelaat word, die man moet betaal vir wat hy gedoen het aan n pragtige jong vrou met haar hele lewe voor haar.
Hy is skuim
Ek het ongelukkig die storie se draad verloor die afgelope ruk met die hofsake –
Hoe het die video/beeldmateriaal ter sprake gekom? – tydens sy onderhandelinge om die moord te pleeg ?